recursal/SuperWikiNEXT-32B huggingface dataset:
سبز مسجد، ازنیق، ترکی– 2011ء**سبز مسجد** یا **یئشل مسجد جامع**، ازنیق، ترکی میں واقع ایک تاریخی مسجد ہے جو سلطنت عثمانیہ کے زمانہ عروج میں تعمیر کی گئی۔ یہ مسجد ابتدائی عثمانی دور کی یادگار ہے۔

تعمیر
-----

سبز مسجد کی بنیاد شاندارلی خلیل پاشا کبیر وزیراعظم سلطنت عثمانیہ کے حکم سے 780ھ مطابق 1378ء میں رکھی گئی۔ اِس مسجد کی باقاعدہ تعمیر کے لیے سلطان مراد اول سے شاہی فرمان لیا گیا تھا۔ 22 جنوری 1387ء کو شاندارلی خلیل پاشا کبیر کی وفات ہوئی تو یہ مسجد ابھی تعمیری مرحلہ میں تھی، بعد ازاں شاندارلی خلیل پاشا کبیر کے بیٹے شاندارلی علی پاشا نے اِسے مکمل کروایا۔ اِس مسجد کا معمارِ اعظم حاجی ابن موسیٰ تھا۔ 14 سال کی طویل مدت کے بعد 793ھ مطابق 1392ء میں یہ مسجد پایہ تکمیل کو پہنچی اور سلطان بایزید اول نے اِس کا افتتاح کیا۔

ہیئتِ عمارت مسجد
----------------

مسجد شہر ازنیق کے مشرقی کنارہ پر واقع باب لیفکے پر واقع ہے۔ مسجد پر بیشتر تعمیری کام سلجوقی طرزِ تعمیر کی مشابہت رکھتا ہے۔ مسجد کا صحنِ خاص ایک ہے جسے سے تین بڑے برآمدے ملحق ہیں۔ مسجد سطح زمین سے تین زینے بلند ہے۔ مسجد کی محراب مضبوط اور خشتی ہے جس پر سبز ٹائیلیں لگائی گئی ہیں۔ عہد عثمانی کے ابتدائی دور میں تعمیر کردہ پہلی محراب ہے جسے نقاشی سے مزین کیا گیا۔ بڑے گنبد کے زیریں مسجد کا صحن ہے، اِس گنبد کی اونچائی اندرونی جانب سے 34 فٹ (10.5 میٹر) ہے جبکہ بیرونی جانب سے (چھت کی جانب سے ) گنبد کی بلندی 57 فٹ (17.5 میٹر) ہے۔ مسجد کا گنبد پرندوں سے ڈھکا رہتا ہے۔ مسجد کی زیریں عمارت میں پیلے رنگ کی ٹائیلوں کا کام کیا گیا ہے اور اِس زیریں حصہ میں 10 کھڑکیاں ہیں۔ مسجد کی بالائی منزل کی چار کھڑکیاں ہیں جبکہ بالائی منزل کا  اندرونی جانب کا حصہ سرمئی سنگ مرمر سے مزین ہے۔  مسجد کے شمال مغربی گوشہ پر ایک مینار تعمیر کیا گیا ہے جس کی بلندی 82 فٹ (25 میٹر) ہے۔ مینار کی بنیاد ہشت پہلو ہے اور یہ گولائی میں ہوتا ہوا بالائی جانب تکون نما ہے۔ مینار پر سبز، گہرے ارغوانی اور پیلے رنگ کی نقاشی دار ٹائیلیں لگائی گئی ہیں، اِنہی ٹائیلوں کے سبز رنگ کی وجہ سے مسجد دور سے سبز دکھائی دیتی ہے۔ مسجد کے جنوب مشرقی سمت میں غسل خانوں کے آثار موجود ہیں۔ عثمانی تاریخ سے معلوم ہوتا ہے کہ مسجد سے ملحق ایک مدرسہ بھی موجود تھا جو شمال کی سمت میں واقع تھا مگر عمارتِ مدرسہ اب موجود نہیں رہی۔ عہد عثمانی میں اِس مدرسہ میں قرآن، علم حدیث کی تعلیم دی جاتی تھی۔

بحالی
-----

سبز مسجد، ازنیق، ترکی– 2008ء1922ء میں ترک جنگ آزادی کے زمانہ میں اِس مسجد کو یونانیوں کے ہاتھوں نقصان پہنچا جس سے عمارت خستہ حال ہو گئی۔ ترکی کی آزادی کے بعد 1956ء میں مسجد کی بحالی و مرمت کا کام شروع ہوا اور 1969ء میں اختتام پزیر ہوا۔2015ء میں بحالی کا کام دوبارہ شروع ہوا۔
**شیخ عبد العلیٰ بن محمد بن حسین برجندی** جامع اصناف علوم محسوس و منقول، حاوی انواع مسائل فروع واصول،فقیہ محدث،صاحب زد و تقویٰ تھے   

علم نجوم و حکمیات وریاضی میں آپ کو ید طولیٰ حاصل تھا۔علم حدیث کا خواجہ مولانا اصفہانی اور فنون حکمیہ مولانا منصور ولد مولانا معین الدین کاشی سے حاصل کیے، باقی علوم متداولہ مولانا کمال الدین شیخ حسین قنوی سے اخذ کیے اور مولانا سیف الدین احمد تفتازانی اور مولانا کمال المسعود شروانی سے بھی استفادہ کیا
اور ہمیشہ اوصاف تواضع و پرہیز گاری و حلم اور دینداری سے متصف رہ کر نشر علوم اور تالیف و تصنیف میں مصروف رہے۔931ھ میں کتاب مجسطی کی شرح لکھی،فقہ میں مختصر وقایہ کی شرح نقایہ اور مناظرہ میں رسالہ عضد یہ کی شرح اور فن اصطر لاب میں رسالہ طوسی کی شرح تصنیف کی اور شرح ملخص چغمپنی قاضی زادہ موسیٰ رومی پر حواشی اور رسالہ تذکرہ اور رسالہ تحریر اور رسالہ شمسیہ پر شروع لکھے اور ایک رسالہ البعاد و اجرام میں نظم میں تصنیف کیا۔ نظام الدین لقب، ان کی ایک تصنیف ’’مسالک و سالک‘‘ یا عجائب البلدان کا قلمی نسخہ کتب خانہ گنج بخش اسلام آباد میں موجود ہے۔

وفات
----

ان کی وفات 932ھ میں ہوئی

حوالہ جات
---------

1. ↑  حدائق الحنفیہ
2. ↑  معجم المؤلفین
اسٹرابیری سے بننے والی ایک پیسٹری۔
**مِٹھاس** یا **شیرینی** یا **حلاوت**(انگریزی: Sweetness) ایک بنیادی ذائقہ ہے جسے ایسی غذاؤں کو کھاتے ہوئے لوگ محسوس کرتے ہیں جو چینی، گڑ یا شکر سے بنی ہوں۔ شیریں اشیاء کو عام طور پر لذت حاصل کرنے کے لیے کھایا جاتا ہے۔ کچھ لوگوں میں ذیابیطس کی شکایت ہوتی ہے، ایسے لوگ عموماً میٹھی غذاؤں سے بچتے ہیں یا انھیں بہ قدر ضرورت لیتے ہیں۔ اس کے علاوہ جو لوگ وزن کم کرنے یا اسے متوازن کرنے کی کوشش کرتے ہیں، وہ لوگ بھی میٹھی اشیاء کو کم سے کم استعمال کرتے ہیں۔

وہ میٹھی غذا جسے ہم اضافی مٹھاس کے طور پر کھاتے ہیں اس میں چینی، مٹھائی، شہد اور پھلوں کے جوس شامل ہیں اسے کشید کرنے کے بعد صاف کر کے خوراک اور مشروبات میں ذائقہ بڑھانے کے لیے شامل کیا جاتا ہے۔ پرانے دور کی نسبت میٹھے کا استعمال کم صحت مند ہے اور آج یہی میٹھا لوگوں کی صحت کا اولین دشمن بنا ہوا ہے۔ پھلوں اور گنے سے حاصل ہونے والی مٹھاس فرکٹوز کی 150 گرام یومیہ مقدار پر مشتمل خوراک انسولین کی حساسیت کو کم کر دیتی ہے۔ دوسری جانب نئی تحقیق کے نتیجے میں یہ بات سامنے آئی ہے کہ غذا میں شوگر یا قدرتی مٹھاس کا بھی زیادہ استعمال قوت مدافعت کمزور بنا کر متعدد بیماریوں کا سبب بن سکتا ہے۔

ایسے میں عموماً ماہرین غذائیت یہ مشورہ دیتے ہیں کہ شکر یا اس کی آمیزش والی غذاؤں کا استعمال اعتدال سے کیا جانا چاہیے۔ اس کی بہت زیادہ مقدار لینا صحت کے لیے مضر ہے۔ اسی طرح سے کبھی کبھار لوگوں کی شکر کی سطح یک لخت کم ہو جاتی ہے۔ ایسے وقتوں میں بہ طور خاص زیادہ شکر کا استعمال مفید سمجھا جاتا ہے۔

مٹھاس کی ضد کھٹاس ہے۔ یہ کھٹے پھلوں، جیسے کہ کیری یا کھٹی سبزیوں جیسے کہ کریلا کے استعمال کے بعد محسوس ہونے والا احساس ہے۔

مزید دیکھیے
-----------

* کھٹاس
* ذائقہ

حوالہ جات
---------

1. ↑  میٹھی غذاؤں کا استعمال کتنا نقصان دہ یا فائدہ مند ہے؟
پروفیسر **الطاف احمد اعظمی (علیگ)** (ولادت : 1942ء ، ۔۔۔ وفات 12 اگست 2023ء) ایک بھارتی مصنف اور اردو اکادمی- دہلی کے سابق وائس چیئر مین ۔ وہ اسلامیات، تاریخ طب و سائنس اور اردو شعر و ادب سے متعلق موضوعات پر لکھتے رہے۔

ولادت و تعلیم
-------------

پروفیسر الطاف اعظمی 2 جولائی 1942ء کو بھاٹن پارہ، اعظم گڑھ، اتر پردیش میں پیدا ہوئے۔ ابتدائی و ثانوی تعلیم مدرسۃ الاصلاح، سرائے میر، اعظم گڑھ سے حاصل کی۔ علی گڑھ مسلم یونیورسٹی سے 1969ء میں بی یو ایم ایس اور جامعہ ہمدرد سے پی ایچ ڈی کی۔

تدریس اور دیگر خدمات
--------------------

تعلیم حاصل کرنے کے بعد جامعہ ہمدرد کے سنٹر فار ہسٹری اینڈ سائنس کے شعبہ سے منسلک ہوئے۔ 1986ء سے 2004ء تک اس شعبہ کے ہیڈ کی حیثیت سے خدمات انجام دیں۔ اسلامیات میں دلچسپی کی وجہ سے کچھ عرصہ (2003-2004ء) کے لیے ہمدرد یونیورسٹی کے اسلامک اسٹڈیز اینڈ سوشل سائنسز فیکلٹی کے ڈین بھی بنائے گئے۔ 2004ء میں ریٹائر ہونے کے بعد 2005ء میں کالی کٹ یونیورسٹی (کیرلہ) میں قائم چیئر جرائے اسلامک اسٹڈیز و تحقیق میں استاذ زائر بھی رہے۔ کچھ مدت تک اردو اکادمی، نئی دہلی کے وائس چیئر مین بھی رہے۔

تصانیف
------

* اسلامی عبادات – ایک تحقیقی مطالعہ
* اسلامی ریاست
* احیائے ملت اور دینی جماعتیں
* وحدت الوجود – ایک غیر اسلامی نظریہ
* خطبات اقبال – ایک مطالعہ
* اقبال کے بنیادی افکار
* تفسیر میزان القرآن (تین جلدیں)
* تصانیف سر سید (ایک تحقیقی مقالہ)
* تاریخ طب و اطباء دور مغلیہ
* معالجات امراض راس
* ایمان و عمل کا قرآنی تصور
* تفسیر قرآن کے اصول و مسائل
* اسلامی شریعت کا اجمالی تعارف
* مولانا ابوالکلام آزاد
* اشتراکیت اور اسلام
* حقیقت حج
* توحید کا قرآنی تصور
* شبلی نعمانی بحثیت ادیب اور نقاد
* ارض حجاز میں جند روز
* تصوف کیا ہے؟
* بنیادی افکار
* Divorce in Islam
* 
*

وفات
----

12 اگست 2023ء کو دہلی میں وفات پا گئے ،

حوالہ جات
---------

1. ↑  سہ ماہی اردو بک ریویو؛ شمارہ جولائی –اگست – ستمبر 2016ء،صفحہ 11
2. ↑  سہ ماہی اردو بک ریویو؛ شمارہ جولائی –اگست – ستمبر 2016ء، صفحہ 11
3. ↑  سہ ماہی اردو بک ریویو؛ شمارہ جولائی –اگست – ستمبر 2016ء، صفحہ 11۔
**مفتی ابو داؤد محمد صادق رضوی**  بانئ و امیر جماعت رضائے مصطفے ٰ پاکستان۔

ولادت
-----

آپ کی ولادت رجب1350 ہجری بمطابق دسمبر 1929عیسوی کوٹلی لوہاراں سیالکوٹ میں ہوئی۔

ابتدائی۔ تعلیمی
---------------

ابتدائی تعلیم کوٹلی لوہاراں شرقی میں حاصل کی۔ کچھ عرصہ بریلی میں اپنے والد کے ساتھ گئے جہاں جامعہ رضویہ منظر الاسلام کے شعبہ حفظ میں حفظ کرتے رہے سید جماعت علی شاہ رحمۃاللہ علیہ محدث علی پوری کے زیر سایہ جامعہ نقشبندیہ علی پور سیداں میں درس نظامی کی تعلیم حاصل کی جبکہ 1369ھ میں دورہ حدیث شریف محدث اعظم پاکستان کے پاس فیصل آباد میں کیا۔ جبکہ محدث اعظم پاکستان کے خلیفہ اول ہونے کا شرف بھی رکھتے ہیں ‘ مفتی اعظم مصطفیٰ رضا خان بریلوی اور بہت سارے مشائخ سے سند خلافت حاصل کی۔ محمد عبد الرشید جھنگوی سے بھی استفادہ علم کیا تحریک پاکستان‘ تحریک ختم نبوت اور تحریک نظام مصطفےٰ صلی ﷲ علیہ وآلہ وسلم میں انھوں نے بھرپور کردار حاصل کیا اور جابر سلطان کے سامنے کلمہ حق بلند کرنے کی پاداش میں قید و بند کی صعوبتیں بھی برداشت کیں۔ 1970 ءمیں انھوں نے جمیعت علمائے پاکستان کے پلیٹ فارم سے قومی اسمبلی کا انتخاب بھی لڑا۔ آپ نے گوجرانوالہ میں دارالعلوم سراج العلوم گوجرنوالہ قائم کیا جہاں 29 ذیقعد 1370ھ سے 13 اکتوبر 2015ء مسلسل 66 سال خدمت دین کا فریضہ انجام دیا۔ آپ سینکڑوں مساجد اور مدارس کی سرپرستی کر تے رہے۔

القابات و خطابت
---------------

عاشق مصطفیٰ' فدائے غوث الوری' مقتدائے اهلسنت' شیخ طریقت' استاذالعلماء' پیکر صدق و صفا' مرد حق آگاه' فخر ملت اسلامیه' حامئ سنت' ماحئ بدعت' واقف رموز حقیقت' آفتاب قادریت' جبل استقامت' فخر رضویت' یادگار اسلاف' برکت الزمان' سراپا تقوی و اخلاق مفتی اعظم پاکستان' صادق الاقوال والاحوال' مخزن محاسن الاخلاق' عالم با عمل' محافظ مذهب امام اعظم' قاسم فیضان داتا گنج بخش' داعئ مسلک قادری و مجددی' پاسبان مسلک امام احمد رضا' مظهر حجت الاسلام' خلیفهء مجاز مفتی اعظم عالم اسلام' خلیفهء اول و نائب محدث اعظم پاکستان' خلیفهء خاص حضور قطب مدینه' فیض یافته حضور امیر ملت محدث علی پوری' ولئ کامل' پروردئه نگاه فقیه اعظم محدث کوٹلوی' نباض قوم' فضیلت الشیخ' حضرت العلام الحاج المفتی پیر ابوداؤد محمد صادق قادری رضوی صاحب بانئ و امیر جماعت رضائے مصطفیٰ پاکستان-

انتقال
------

18 ذی الحج 1436ھ بمطابق3اکتوبر 2015ء بروز ہفتہ گوجرانوالہ میں انتقال کر گئے پسماندگان میں بیوہ اور دو صاحبزادگان الحاج محمد داﺅد رضوی اور صاحبزادہ محمد رﺅف رضوی کے علاوہ سینکڑوں مرید سوگوار چھوڑے ہیں۔

تصنیفات
-------

آپ نے 58 سال پہلے ہفت روزہ رضائے مصطفےٰ کا اجرا کیا جو بعد میں ماہنامہ ہو گیا اس کے علاوہ بہت سی کتب و رسائل تصنیف کیے

* نورانی حقائق
* شان محمدی
* رحمت خدا وندی
* یا رسول اللہ کہنے کا ثبوت
* مسئلہ نور
* تحفہ معراج
* یادگار خلیل و ذبیح
* حدیث نو ر اور نور مجسم ہونے کا بیان
* مسلک سیدنا صدیق اکبر
* روحانی حقائق
* اسلامی تعلیمات
* فیضان الحرمین
* نماز نبوی
* نغمات رضا
* انوار عقیدت
* بہار عقیدت
* غازی محمد عامر چیمہ شہید
* تحفۃ النساء
* اعلیحضرت کی شخصیت کا بیان
* خطرہ کی گھنٹی
* خطرہ کا سائرن
* مقام والدین
* آداب مرشد
* تاریخی حقائق

حوالہ جات
---------

1. ↑  Hubbe Ahmed SallAllaho Alaihi Wasallam by Naib Muhaddis e Azam Pakistan Mufti Muhammad Sadiq Qadri Rizvi - Video Dailymotion
2. ↑  Monthly Raza-E-Mustafa Pak: Introduction Of Qibla Abu Dawood Muhammad Sadiq
3. ↑  خطبات محدث اعظم صفحہ 79 ادارہ رضائے مصطفے ٰ گوجرانوالہ
**اخلاقی توجیہ** (انگریزی: Moral reasoning)، جسے اخلاقی ترقی بھی کہا جاتا ہے، نفسیات کا ایک مطالعہ ہے جو اخلاقی نفسیات کے شانہ بہ شانہ چلتا ہے۔ بچے کم عمری سے یہ فیصلے کر سکتے ہیں کیا حق ہے اور کیا باطل ہے؛ اس سے اخلاقیت انسانی کیفیت کی بنیاد قرار دی جا سکتی ہے۔ تاہم اخلاقی توجیہ اخلاقیت کا حصہ ہے جو اشخاص میں اور ان کے بیچ رو نما ہو سکتی ہے۔ اس زمرے کے نظریے کے مشہور معاونین میں لارینس کولبرگ اور ایلیٹ ٹوریئیل ہیں۔ اس اصطلاح کو کبھی کبھار دوسرے معنوں میں بھی استعمال کیا جاتا ہے: غیر یقینی کی کیفیات میں توجیہ، جیسے کہ کسی قانونی عدالت میں عام طور سے پائی جاتی ہیں۔ اس خیال کو جج کو کار وائیوں اور عدلیے کے دائر کے باہر کم ہی استعمال ہوتا ہے۔اس سیاق و سباق میں یہ محاورہ عام ہو چکا ہے کہ "ایک اخلاقی یقینی کیفیت تک"۔

اخلاقی توجیہ بین الاقوامی تنازع میں استعمال
-------------------------------------------

اخلاقی توجیہ کا استعمال صرف مقامی اور ملکی عدالتوں تک ہی محدود نہیں ہے بلکہ اس اصطلاح کا بین الاقوامی سیاق و سباق میں بھی استعمال کیا جاتا ہے۔ ایسی ایک صورت حال 2017ء میں افغانستان کے قندہار میں دیکھنے میں آئی، جس میں متحارب طالبان جنگ جوؤں نے متحدہ عرب امارات کے ایک سفارت کاروں کو ہلاک کر دیا تھا۔ اس واقعے پر متحدہ عرب امارات نے شدید برہمی اور رد عمل کا اظہار کیا تھا۔ اپنے ملک کے پانچ سفارت کاروں کے مارے جانے کی خبر کے بعد متحدہ عرب امارات کے امیر شیخ خلیفہ بن زاید آل نہیان نے تین روز کے عام سوگ کا اعلان کیا تھا۔ متحدہ عرب امارات کے وزیر اعظم شیخ محمد بن راشد آل مکتوم نے بھی ٹویٹ کیا ہے کہ اس قسم کے بم دھماکوں کی کوئی انسانی و "اخلاقی توجیہ" پیش نہیں کی جا سکتی۔ متحدہ عرب امارات کے حکام کا کہنا ہے کہ ان کے ملک کے سفیر، قندھار انتظامیہ کے اعلی عہدیدار کی دعوت پر تھے اور کئی ترقیاتی منصوبوں کا افتتاح کرنے کی غرض سے تمام سفارت کاروں کے ہمراہ قندھار گئے تھے۔ واضح رہے کہ طالبان نے قندھار بم دھماکے کی ذمہ داری قبول کی تھی۔ متحدہ عرب امارات ان ممالک میں شامل تھا کہ جنھوں نے افغانستان میں طالبان کی حکومت کو سرکاری طور پر تسلیم کیا تھا اور اس کے ساتھ سفارتی تعلقات قا‏ئم کیے تھے۔ پھر بھی جنگ جویانہ کارروائیوں میں طالبان نے انھیں نہیں بخشا۔

مزید دیکھیے
-----------

* اخلاقیات

حوالہ جات
---------

1. ↑  Raine, A. & Yang, Y. (2006). Neural foundations of moral reasoning and antisocial behavior. Social Cognitive and Affective Neuroscience 1(3), 203-213. doi:10.1093/scan/nsl033
2. ↑  Victor v. Nebraska (92-8894), 511 U.S. 1(1994), from the syllabus, holding (c) and throughout, available in the Cornell Law School Supreme Court Collection
3. ↑  "قندھار میں ہمارے پانچ سفارت کار ہلاک ہوئے ہیں: متحدہ عرب امارات کی تصدیق"۔ 13 اگست 2019 میں اصل سے آرکائیو شدہ۔ اخذ شدہ بتاریخ 18 ستمبر 2020  الوسيط `|url-status=` تم تجاهله (معاونت)
**لیسٹر شائر کاؤنٹی کرکٹ کلب** انگلینڈ اور ویلز کے ڈومیسٹک کرکٹ ڈھانچے کے اندر اٹھارہ فرسٹ کلاس کاؤنٹی کلبوں میں سے ایک ہے۔ یہ لیسٹر شائر کی تاریخی کاؤنٹی کی نمائندگی کرتا ہے۔ یہ کاؤنٹی آف رٹ لینڈ کا نمائندہ بھی رہا ہے۔ کلب کی محدود اوورز کی ٹیم کو **لیسٹر شائر فاکس** کہا جاتا ہے۔ 1879ء میں قائم ہونے والے، کلب کو 1894ء تک معمولی کاؤنٹی کا درجہ حاصل تھا جب اسے 1895ء میں کاؤنٹی چیمپیئن شپ میں داخلے کے بعد فرسٹ کلاس درجہ میں ترقی دے دی گئی تھی۔  اس کے بعد سے، لیسٹر شائر نے انگلینڈ میں ہر ٹاپ لیول ڈومیسٹک کرکٹ مقابلے کھیلے ہیں۔یہ کلب گریس روڈ ، لیسٹر میں واقع ہے، جسے اپٹن اسٹیل کاؤنٹی گراؤنڈ کے نام سے جانا جاتا ہے اور اس نے لیسٹر کے ایلسٹون روڈ ، ہنکلے ، لاؤبرو ، میلٹن موبرے ، ایشبی-ڈی-لا-زؤچ ، کول ویل ، اپنگھم اور اوکھم میں گھریلو کھیل بھی کھیلے ہیں۔ روایتی کاؤنٹی کی حدود۔محدود اوورز کی کرکٹ میں، کٹ کا رنگ رائل لندن ون ڈے کپ میں سیاہ ٹرم کے ساتھ سرخ اور ٹی ٹوئنٹی میں سرخ ٹرم کے ساتھ سیاہ ہوتا ہے۔ شرٹ کے اسپانسرز اوول انشورنس بروکنگ ہیں جو شرٹ کے اوپری حصے میں ہائی کراس لیسٹر (شاپنگ سینٹر) کے ساتھ ہیں۔لیسٹر شائر کاؤنٹی چیمپئن شپ کے دوسرے ڈویژن اور رائل لندن ون ڈے کپ کے شمالی گروپ میں ہے۔ انھوں نے حال ہی میں دو ڈویژنوں کے تعارف کے بعد چھٹی بار کاؤنٹی چیمپئن شپ میں سب سے نیچے تک رسائی حاصل کی۔ حالیہ برسوں میں ان کا بہترین مظاہرہ ٹوئنٹی 20 کپ میں رہا ہے جس میں فاکس نے آٹھ سالوں میں تین بار ٹرافی جیتی۔

حوالہ جات
---------

1. ↑  ACS (1982)۔ A Guide to First-Class Cricket Matches Played in the British Isles۔ Nottingham: ACS
**انطباع** (انگریزی: Edition) یا **ایڈیشن** کسی کتاب کی اشاعت سے متعلق ایک اصطلاح ہے۔ کچھ اشاعتوں میں لفظ ایڈیشن کسی بھی کتاب کے مکرر چھپنے کے لیے یوں ہی مستعمل ہوتی ہے۔ جب غور طلب پہلو یہ ہے کہ ایک پار کتاب چپنے کے بعد **باز اشاعت** (ری پرنٹ) ہو سکتی ہے، جس میں من و عن سابقہ مواد شائع ہوتا ہے۔ اس کے بر عکس **ترمیم شدہ اشاعت** یا **اضافہ شدہ اشاعت** اس سے قبل چھپنے والے مواد کی تصحیح، ضروری حوالہ جات اور عند الوقت اور عند الضرورت اضافوں پر مشتمل ہو سکتی ہے۔ عمومًا کلاسیکی ادب حسبہ بار بار چھاپا جاتا ہے، کیوں کہ اس کے خالق دنیا میں نہیں ہوتے، جیسے کہ دیوان غالب یا کلیات اقبال۔ تاہم کئی ادبی ناقدین نے اپنی نقد و تنقید، توضیحات و تشریحات، نیز بین الشعراء اور عالمی افق پر بین الالسنہ ادبی موازنے پر اپنے اضافے کے ساتھ ساتھ ان مطبوعات کو بھی جدید انطباعات کی شکل میں شائع کیا ہے۔

ادارہ جاتی تعاون
----------------

بھارت میں قومی کونسل برائے فروغ اردو زبان ایک قومی سطح کی نوڈل ایجنسی ہونے کی بنا پر اردو زبان کی ترویج و اشاعت کی کوشش میں رہتا ہے۔ اس سلسلے میں کونسل مختلف کا م مثلاً سافٹ ویئر و زبان سے متعلق ٹکنالوجی تیار کرنے میں مددکرنا، کتابوں اور رسائل کی اشاعت ، ورک شاپ کا انعقاد، کورسیز کا نفاذ اور اردو زبان کے فروغ کے لیے مزید ایسے اقدام جنھیں کونسل موزوں خیال کرے ۔ اردو زبان کو بڑھاوا دینے کے لیے کونسل 2020ء تک 1300 سے زائد معیاری کتابیں جن کا تعلق اردو ادب ، شاعری اور دیگر موضوعات سے ہے، ان کی اشاعت کرچکی ہے۔ کونسل کا ایک مقصد یہ بھی ہے کہ وہ اردو زبان کی ترقی کے مدّ نظر کمپیوٹرا‏ئزیشن کو فروغ اور ترقی دے تاکہ ترقی یافتہ ٹیکنالوجیکل تقاضوں کو پورا کیا جاسکے۔وقت کی ضرورت کے مدِّ نظر کونسل اردوزبان کو جدید ترین ٹکنالوجی سے جوڑنے کے لیے تکنیکی امداد بہم پہنچانے میں بھی سرگرم ہے۔ ای۔ کتاب کا فروغ جس میں اینڈرائیڈ، آئی او ایس اور اردو ای۔کتب خانہ ویب گاہ Urdu e-library website شامل ہیں، ان کے قائم کرنے کا مقصد بھی اسی ہدف کو حاصل کرنا ہے۔ اس طرح بھارت میں ایک ادارے سے اردو ادب کی کتابیں روایتی اور آن لائن پلیٹ فارم کی شکل میں دستیاب ہیں اور ان کی مختلف انطباعات وجود میں آتی رہتی ہیں۔

مزید دیکھیے
-----------

* کتاب

حوالہ جات
---------

1. ↑  لسانی ٹیکنالوجی و ویب گاہ سیکشن
**اگاتھا کرسٹی میموریل** یا **اگاتھا کرسٹی یادگار** (انگریزی: Agatha Christie Memorial)
مصنف اور ڈراما نگار اگاتھا کرسٹی کی یادگار ہے، جو لندن، مملکت متحدہ میں، کوونٹ گارڈن کے قریب سینٹ مارٹن کراس کے ذریعے کرینبورن سٹریٹ اور گریٹ نیوپورٹ سٹریٹ کے چوراہے پر واقع ہے۔

تفصیل اور تاریخ
---------------

یہ یادگار لندن کے تھیٹر ڈسٹرکٹ کے مرکز میں واقع ہے۔ تھیٹر میں کرسٹی کے تعاون کو خراج تحسین پیش کرنے کے لیے اس کا انتخاب کیا گیا تھا: اس کا 1952ء کا قتل پراسرار ڈراما دی ماؤس ٹریپ دنیا کا سب سے طویل چلنے والا شو ہے اور وہ پہلی خاتون ڈراما نگار تھیں جنھوں نے ویسٹ اینڈ میں بیک وقت تین ڈرامے پیش کیے تھے۔ 

یادگار میں ایک کتاب کو دکھایا گیا ہے جس کے مرکز میں اگاتھا کرسٹی ہے۔  یہ تقریباً 2.4 میٹر اونچا ہے اور کانسی سے بنا ہے۔ یہ نیچے کے ساتھ ساتھ اندر سے بھی روشن ہوتا ہے۔  فرنٹ پر ایک نوشتہ لکھا ہے: اگاتھا / کرسٹی / 1890-1976۔ اسے مجسمہ ساز بین ٹوسٹن ڈیوس نے ڈیزائن کیا تھا۔ 

اس یادگار کو بنانے کا خیال اگاتھا کرسٹی کے پوتے میتھیو پرچارڈ نے 1994ء سے دی ماؤسٹریپ کے پروڈیوسر سر سٹیفن ویلے کوہن کے ساتھ مل کر پیش کیا تھا۔ ویسٹ منسٹر سٹی کونسل نے باضابطہ رضامندی دی اور اس کی تعمیر پر مشورہ دیا۔ اگرچہ کرسٹی کا ایک مجسمہ پہلے ہی ٹورکی، ڈیون میں نصب کیا جا چکا تھا، ٹوئسٹن ڈیوس کے مطابق، یہ لندن میں تعمیر کی جانے والی پہلی یادگار تھی۔  یادگار کی نقاب کشائی 25 نومبر 2012ء کو دی ماؤس ٹریپ کی 60 ویں سالگرہ کی یاد میں کی گئی تھی۔ 

یادگار پر اس کی سب سے مشہور کتابوں اور ڈراموں کے کچھ عنوانات انگریزی میں اور بہت سی زبانوں میں ہیں جن میں کرسٹی کے کام کا ترجمہ کیا گیا ہے۔ شامل عنوانات کا انتخاب اس کے مداحوں کے درمیان ایک مقابلے میں کیا گیا تھا۔  نوشتہ جات کی تفصیلات سرکاری ویب سائٹ پر دیکھی جا سکتی ہیں۔

مزید دیکھیے
-----------

* اگاتھا کرسٹی

حوالہ جات
---------

1. 1 2  Alison Flood (10 اگست 2012)۔ "Agatha Christie memorial to be erected"۔ The Guardian۔ ISSN 0261-3077۔ اخذ شدہ بتاریخ 10 اپریل 2017  تحقق من التاريخ في: `|access-date=, |date=` (معاونت)
2. 1 2 3 4 5  "Agatha Christie Memorial"۔ agathachristiememorial.co.uk۔ 28 دسمبر 2018 میں اصل سے آرکائیو شدہ۔ اخذ شدہ بتاریخ 10 اپریل 2017  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑  "Agatha Christie Memorial – Cranbourn Street, London, UK"۔ Waymarking.com۔ اخذ شدہ بتاریخ 18 ستمبر 2014  تحقق من التاريخ في: `|access-date=` (معاونت)
4. ↑  "After Rodin"۔ BEN TWISTON DAVIES۔ 10 اپریل 2017 میں اصل سے آرکائیو شدہ۔ اخذ شدہ بتاریخ 10 اپریل 2017  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
**زرد صحافت** یا **پیلی صحافت** (انگریزی: Yellow journalism) کی ایک پست ترین شکل جس میں کسی خبر کے سنسنی خیز پہلو پر زور دینے کے لیے اصل خبر کی شکل اتنی مسخ کر دی جاتی ہے کہ اس کا اہم پہلو قاری کی نظر سے اوجھل ہو جاتا ہے۔ یہ اصطلاح انیسویں صدی کی آخری دہائی میں وضع ہوئی۔ جب نیویارک کے اخبارات کے رپورٹر اپنے اخبار کی اشاعت بڑھانے کے لیے ایک دوسرے سے بڑھ چڑھ کر وحشت ناک اور ہیجان انگیز رپورٹنگ کرتے تھے۔ یہ اشاعتی جنگ (Circulation War) اس وقت عروج پر پہنچی جب بعض اخبارات نے کیوبا میں ہسپانوی فوجوں کے مظالم کی داستانیں خوب نمک مرچ لگا کر شائع کیں اور امریکی رائے عامہ کو سپین کے خلاف اس قدر برانگیختہ کر دیا کہ امریکا اور سپین کی جنگ تقریباً ناگزیر ہو گئی۔ زرد صحافت کی اصطلاح دراصل اس سنسنی خیز کامک سیریل سے ماخوذ ہے جو Yellow kid کے عنوان سے امریکی اخبارات میں شائع ہوتا تھا۔

فرضی خبر ایک قسم کی پیلی صحافت (yellow journalism ) ہے۔ کسی بھی خبر کی تشہیر کہ لیے اس کو جان بوجھ کر عوام میں تلبیس اطلاعات (Disinformation) کی صورت پھیلایا جاتا ہے، جس کو روایتی چھاپنے اور نشر کے خبر رساں ذرائع اور سماجی رابطوں کی ویب گاہ کے ذریعے عوام تک پہنچایا جاتا ہے۔ لیکن یہاں غور طلب بات یہ بھی ہے کہ اس فرضی خبر کی آڑ میں اصل خبر پر بھی شکوک پیدا کیے جاتے ہیں۔

مزید دیکھیے
-----------

* فرضی خبر
* جھوٹی صحافت

حوالہ جات
---------

1. ↑   [ FEATUREDدیوان خاص
جعلی خبر کا پتہ کیسے لگایا جائے ؟]

|  |  |
| --- | --- |
|  | ویکی ذخائر پر **زرد صحافت** سے متعلق سمعی و بصری مواد ملاحظہ کریں۔ |
ایڈگر جیمز بنی، کیریکیچر
**ایڈگر جیمز بنی** (31 مئی 1885ء - 9 ستمبر 1978ء) ایک آسٹریلوی کرکٹ کھلاڑی تھا۔ وہ بائیں ہاتھ کے بلے باز اور دائیں ہاتھ کے میڈیم فاسٹ باؤلر تھے جو وکٹوریہ کے لیے کھیلتے تھے۔  بنی بنیادی طور پر ایک اوپننگ گیند باز تھے۔ اس نے تسمانیہ کے خلاف 1909-10 کے سیزن کے دوران وکٹوریہ کے لیے واحد فرسٹ کلاس کھیل پیش کیا۔ اس نے 30 چھ گیندوں کے اوورز میں 72 کے عوض کوئی وکٹ حاصل نہیں کی اور گیارہویں نمبر پر بیٹنگ کرتے ہوئے، اس نے واحد اننگز میں 29 رنز بنائے جس میں انھوں نے بیٹنگ کی، کیونکہ وکٹوریہ نے میچ ایک اننگز سے جیت لیا۔  بنی نے دسمبر 1917ء میں میلبورن میں نومی فرانسس پراؤڈ سے شادی کی وہ ایک تجارتی مسافر کے طور پر کام کرتا تھا۔ 1931ء میں کمرشل ٹریولرز ایسوسی ایشن کی وکٹورین برانچ کے سیکرٹری منتخب ہوئے اور 1956ء میں اس عہدے سے سبکدوش ہوئے 1978ء میں میلبورن کے مضافاتی علاقے برائٹن میں اپنی موت کے وقت، 93 سال کی عمر میں وہ وکٹوریہ کے سب سے پرانے زندہ فرسٹ کلاس کھلاڑی تھے۔

مزید دیکھیے
-----------

* وکٹوریہ کےاول درجہ کرکٹ کھلاڑیوں کی فہرست

حوالہ جات
---------

1. ↑  "James Binney"۔ Cricinfo۔ اخذ شدہ بتاریخ 02 اکتوبر 2022
2. ↑  "Victoria v Tasmania 1909-10"۔ CricketArchive۔ اخذ شدہ بتاریخ 02 اکتوبر 2022
**دوست سازی اور پیرو کاری** دو متبادل اردو زبان کے الفاظ جو سماجی میڈیا میں اسی کے ہم وزن الفاظ، یعنی **فرینڈنگ اور فالوئینگ** کے طور پر زیادہ معروف ہیں اور کثیر الاستعمال ہیں۔ ان میں سے اول الذکر دوست سازی یا فرینڈنگ ہے، جس میں کوئی شخص کی دوسرے شخص کو اپنے آن لائن دوستوں کی فہرست میں کسی سماجی میڈیا میں شامل کرتا ہے۔  یہ تصور فی الحقیقت حقیقی دوستی کا متبادل ہونا ضروری نہیں ہے۔ اس کی مثال مشاہیر کے کھاتے ہیں، جو اپنے مداحوں کو ممکنہ طور دوستوں کی فہرست میں شامل تو کر دیتے ہیں مگر فی الحقیقت وہ ان مداحوں سے ناآشنا ہوتے ہیں اور شاید حقیقی دنیا میں کبھی وہ ملتے جلتے بھی نہیں ہیں۔ یہ تصور فین بہ معنی مداح سے بھی مختلف ہے جو کبھی ویب سائٹوں پر مستعمل ہے جو کاروباروں، موسیقی بینڈوں، فن کاروں اور دیگر سے متعلق ہیں۔ یہ ثانی الذکر تعلق عمومًا ایک طرفہ سے زیادہ ربط و تعلق کا آئینہ دار ہے۔ ایک دوست اپنے دوست ساز سے جوابی پیامات روانہ کر سکتا ہے۔  دوست سازی از خود کئی سہولتیں کسی شخص کو بہم کر سکتی ہے جو دوست ساز سے متعلق ہو سکتے ہیں۔ فیس بک پر اس کی ایک مثال یہ ہے کہ دوست کسی فرد کی خط زمانی کے پیامات دیکھ سکتے ہیں  اور اس جگہ عمومًا یہ لوگ خود بھی کچھ پیامات بھیج سکتے ہیں۔ 

پیرو کاری سماجی میڈیا کا ایک اسی طرح کا منسلکہ تصور ہے جو بہ طور خاص ٹویٹر اور انسٹا گرام پر مستعمل ہے، جہاں ایک شخص (پیرو کار) کسی شخص کا متن یا اس کے صفحے کو اہنے صفحے پر شیئر کر سکتا ہے یا اپنی نیوز فیڈ میں شامل کر سکتا ہے۔ دوست سازی کے بر عکس پیرو کاری دو طرفہ ہونا ضروری نہیں اور ایک شخص کبھی عدم پیرو کاری (اَن فالو) کر سکتا ہے یعنی لا تعلق ہو سکتا ہے یا دوسرے شخص پر پابندی (بلاک) لگا سکتا ہے، جن صورتوں میں کہ پیرو کاری کا موقف غیر متاثر رہ سکتا ہے۔

کووڈ 19 میں نئی جپتیں
---------------------

بہت سے لوگوں کے لیے ، 2020ء خاص طور پر مشکل سال تھا کیونکہ اس سال کووڈ 19، لیکن ذاتی چیلنجوں کے باوجود بی ایل جی مائنڈ جیسی رضاکار ویب سائٹوں نے اپنی خدمات کو جاری رکھنے میں مدد فراہم کی۔ معاشرے کا ایک طبقہ جو لاک ڈاؤن کے دوران خاص دباؤ کا شکار ہوا ان میں نئی مائیں ہیں ، جن میں سے بہت سے لوگوں کو تیزی سے الگ تھلگ محسوس کیا جانے لگا۔ مملکت متحدہ کی بروملی میں مائنڈ فولز مینڈس فرینڈنگ سروس نے ایک زندگی گزارنے کا ثبوت دیا ، ان کے رضاکار دوست دور دراز سے بہت ضروری مدد فراہم کرتے رہتے ہیں (اور جہاں بھی ممکن ہوتا ہے ، پارک میں سیر کے ذریعے) اکثر ایسا کرتے ہیں جبکہ اپنے چھوٹے بچوں کی بھی پرورش کرتے ہیں اور اسی طرح کی خدمات فراہم کرتے رہے جس کی وجہ سے انھیں ایوارڈ بھی حاصل ہوا۔

حوالہ جات
---------

1. ↑  Abram & Pearlman 2012, p. 91. sfn error: no target: CITEREFAbramPearlman2012 (help)
2. 1 2 3  Drucker, Gumpert & Cohen 2010, p. 73. sfn error: no target: CITEREFDruckerGumpertCohen2010 (help)
3. ↑  Palfrey & Gasser 2010, p. 25. sfn error: no target: CITEREFPalfreyGasser2010 (help)
4. ↑  "What is 'following' and what does it mean on social media?"۔ Bigcommerce (بزبان انگریزی)۔ 29 July 2021
5. ↑  "unfollow - definition of unfollow in English"۔ Oxford Dictionary۔ Oxford Dictionary۔ 20 مارچ 2017 میں اصل سے آرکائیو شدہ۔ اخذ شدہ بتاریخ 19 مارچ 2017  الوسيط `|url-status=` تم تجاهله (معاونت)
6. ↑  Yu-Hao Lee، Chien Wen Yuan (April 2020)۔ "The Privacy Calculus of "Friending" Across Multiple Social Media Platforms"۔ Social Media + Society (بزبان انگریزی)۔ **6** (2): 205630512092847۔ ISSN 2056-3051۔ doi:10.1177/2056305120928478Freely accessible
7. ↑
**تلمسان** شمال مغربی الجزائر کا شہر اور صوبہ تلمسان کا دار الحکومت ہے۔ اس کی آبادی اندازہً ایک لاکھ 30 ہزار ہے۔ یہ ایسے خطے میں واقع ہے جو زیتون اور انگوروں کی کاشت کے حوالے سے سے جانا جاتا ہے۔ شہر میں چمڑے، قالین اور کپڑا تیار کرنے کی صنعتیں موجود ہیں جن کی مصنوعات برآمد کی جاتی ہیں۔

اپنی شاندار تاریخ کے باعث اس شہر میں عرب، بربر اور فرانیسیسی ثقافتوں کا ملاپ نظر آتا ہے اور یہ ملاپ یہاں کے کپڑوں اور گھریلو مصنوعات میں صاف جھلکتا ہے۔ یہاں کا نسبتاً سرد موسم اسے الجزائر میں سیاحت کا مرکز بنا دیتا ہے۔

اس شہر کو 4ء میں رومیوں نے تعمیر کیا تھا جس کا نام پوماریا رکھا گیا۔ 708ء میں اسے عربوں نے فتح کرکے مسلم حکومت میں شامل کر لیا۔ آٹھویں اور نویں صدی میں یہ خارجیوں کا مرکز رہا۔ 11 ویں صدی میں موحدین کے زیر انتظام اس شہر سے شاندار ترقی کی۔

یہ شہر بنو عبدالوداد (زیانی خاندان) کا دار الحکومت تھا جو 1282ء میں قائم ہوئی اور 15 ویں صدی میں اپنے عروج پر پہنچی۔ 16 ویں صدی میں یہ شہر ہسپانویوں کے حملوں کی زد میں آیا۔ تاہم ہسپانویں اور عثمانی ترکوں کے درمیان جنگوں میں سلطنت عثمانیہ کو فتح نصیب ہوئی اور 1553ء میں تلمسان سلطنت عثمانیہ کے زیر نگیں آ گیا۔

1671ء میں یہ عثمانی سلطنت کے اثر سے باہر ہو گیا تاہم دار الحکومت کی حیثیت سے تلمسان کی حیثیت بھی ختم ہو گئی کیونکہ دار الحکومت الجزیرہ منتقل ہو گیا تھا۔

1834ء میں فرانس نے الجزائر پر قبضہ کرکے اسے اپنی نو آبادی بنا لیا۔ الجزائر کی آزادی کے عظیم رہنما عبدالقادر الجزائری نے ملک کی آزادی کے لیے جنگ لڑی لیکن 1844ء میں ان کی شکست سے آزادی کا خواب بکھر گیا۔

بیرونی روابط
------------

باضابطہ ویب سائٹ

|  |  |
| --- | --- |
|  | ویکی ذخائر پر **تلمسان** سے متعلق سمعی و بصری مواد ملاحظہ کریں۔ |
**جامعہ البرکات علی گڑھ** تعلیمی ادارہ ہندوستان کے سنی مسلمانوں کا ایک ادارہ ہے۔ یہ اتر پردیش کے ضلع اتہ میں مارہرہ شریف کے مشہور فارسی اور ہندی صوفی شاعر سید شاہ برکات اللہ کی یاد میں قائم کیا گیا تھا۔ پروفیسر سید امین میاں قادری اس سوسائٹی کے صدر ہیں جو جامعہ البرکات چلاتی ہیں۔

سوسائٹی
-------

اس کو البرکات ایجوکیشنل سوسائٹی (اے بی ای ایس) چلا رہا ہے جس کا مقصد ہندستان کے آئین کے آرٹیکل 30 کے تحت فراہم کردہ حقوق اور فرائض کے تحت تعلیمی اداروں کا قیام اور ان کا انتظام کرنا ہے ۔ یہ سوسائٹی ، اترپردیش ، مہاراہرہ شریف ، ضلع ایٹہ ، اترقہ پردیش کے خانقاہ برکاتیہ کے مشہور صوفیا کی کہکشاں کی زندگی اور تعلیمات سے متاثر ہے۔ خانقاہ برکاتیہ کے سجادہ نشین کی سربراہی میں اس خاندان کی ، پروفیسر۔ ایس ایم امین سمیت ایسے نام شامل ہیں جن کی علم اورتعلیم سے طویل رفاقت ہے اور معیاری تعلیمی اداروں کی ترقی میں گہری دلچسپی رکھتے ہیں۔

شعبے
----

* مینجمنٹ
* تعلیم
* کمپیوٹر تعلیم
* انتظام کاروبار

سہولیات
-------

* کتب خانہ
* کمپیوٹر لیب
* جمنازیم
* مہمان خانہ
* ہاسٹل
* مسجد
* قرض کی سہولت

تقرری خدمات
-----------

جن تنظیموں سے ہم نے رابطہ کیا ان میں شامل ہیں: ایریکا فوربس آئی سی آئی سی آئی انڈیا مارٹ انڈیا انفولائن انڈیا بلز ایچ سی ایل ٹیکنالوجیز بھارتی بھارتی ٹیلی وینچر لمیٹڈ ایچ ڈی ایف سی ٹی سی ایس ( ٹاٹا کنسلٹنسی سروسز ) گڈ یئر ہیرو ہونڈا ایئر سہارا انڈین ایئر لائنز اوبرای شیراٹن۔

وظائف
-----

میرٹ اسکالرشپ اور فیس وینرز : ہونہار طلبہ کو حوصلہ افزائی کی پالیسی کے طور پر میرٹ اسکالرشپ اور فیس وینر سے نوازا جاتا ہے۔ فیس وینر طلبہ کو 50٪ ، 75٪ اور 100٪ کی حد تک عطا کیا جاتا ہے۔ اس وقت 5٪ طلبہ اس سے فائدہ اٹھا رہے ہیں۔

مزید دیکھیے
-----------

* البرکات پبلک اسکول
* بریلوی مکتب فکر
* آمین میاں قدری

حوالہ جات
---------

1. 1 2  "Al- Barkaat Institute of Management Studies, Aligarh, Uttar Pradesh, India"۔ Jagranjosh.com۔ اخذ شدہ بتاریخ 04 اکتوبر 2013

بیرونی روابط
------------

* سرکاری ویب سائٹآرکائیو شدہ (Date missing) بذریعہ abims.ac.in (Error: unknown archive URL)
**بشر نواز** ایک مشہور اردو شاعر تھے جنھوں نے بالی وڈ کی فلم *بازار* کا زبان زد عام نغمہ *کروگے یاد تو ہر بات یاد آئے گی* جیسا نغمہ، کئی اور نغمے اور شاعری کے دیگر اصناف سخن مین منقسم کلام لکھا تھا۔

پیدائش
------

بشر اورنگ آباد، مہاراشٹر میں 18 اگست، 1935ء کو پیدا ہوئے تھے۔

نظریاتی اثر
-----------

اپنے ابتدائی دور میں بشر دائیں محاذ کی تحریک سے متاثر تھے۔ یہ ان کی شاعری میں دکھائی دیتا ہے۔

تخلیقی کام
----------

بشر نے *بازار* کے علاوہ *لوری*، *جانِ وفا* اور *تیرے شہر میں*  جیسی فلموں کے نغمے لکھے تھے۔ ان کے نغموں کو محمد رفیع، طلعت عزیز، لتا منگیشکر، آشا بھوسلے، غلام علی اور بھوپندر سنگھ کی آوازوں میں ریکارڈ ہوئے تھے۔

وہ کئی ریڈیو ڈراموں اور ٹیلی ویژن سیریل *امیر خسرو* کی پس منظرنویسی بھی کر چکے تھے۔

سیاست
-----

1950ء کے دہے میں بشر اورنگ آباد سے کونسلر بھی رہے تھے۔

وفات
----

بشر نواز کا 9 جولائی 2015ء کو اورنگ آباد میں انتقال ہو گیا۔ جامع مسجد میں نماز جنازہ کے بعد وہ پانچ کواں قبرستان میں سپرد خاک ہوئے۔

حوالہ جات
---------

1. 1 2 3  Urdu poet, lyricist Bashar Nawaz dies in Aurangabad | Business Standard News

خارجی روابط
-----------

* بشر نواز کی ویب سائٹآرکائیو شدہ (Date missing) بذریعہ basharnawaz.com (Error: unknown archive URL)
**الحاج حبیب اللہ** المعروف **بلبل** ولد محمد عمر خان 9 دسامبر 1927میں کابل شہر کے ایک متقی گھرانے میں پیدا ہوئے۔ بچپن میں ہی والد کے شفقت سے محروم ہوئے۔ ایک بھائی کے ساتھ آپ کی پرورش نیک نیت ماموں "سلطان محمد" کی کوششوں سے ہوئی جو کابل کے مشهور صوفیوں میں سے ایک تھے۔ ابتدائی تعلیم حبیبیہ ہائی اسکول میں حاصل کیا اور اپنے ساتھی طلبہ کے ساتھ ملا محمود مدرسه میں مذہبی علوم اور اخلاقیات کی تعلیم جاری رکہا.

سوانح حیات
----------

تکمیل تعلیم کے بعد، ٹیلی کمیونیکیشن کی وزارت میں سرکاری ملازم کے طور پر مقرر ہوئے۔ آپ نے پلخمری ٹیکسٹائل کے اداری اور مالی کے مختلف شعبوں میں پوری ایمانداری اور دیانتداری کے ساتھ خدمات انجام دیا اور سال 1981 میں سرکاری خدمت سے ریٹائر ہوئے. کابل شہر میں جنگوں کی وجہ سے پیش آنے والے ناخوشگوار واقعات کے بعد اپنے خاندان کے ساتھ پاکستان ہجرت کر گئے اور ایبٹ آباد شہر میں بتاریخ 10 می 1997رحلت کر گئے۔

 حضرت حبیب اللہ بلبل کا مزار مبارک

شعری لقب
--------

اپنی جوانی سے ہی فارسی شاعری کے شوقین رہے اور اپنے بڑے بھائی الحاج میرزا جمال الدین جو کابل شہر کے مشهور صوفیوں میں سے تھے "بلبل افغان" کا لقب اختیار کیا اور اس شعری لقب سے مشہور ہوئے۔ میرزا جمال الدین نہ صرف شعر و ادب کے میدان میں بلکہ قرآن کی تعلیم و تفسیر میں بھی آپ کو حوصلہ افزائی کرتے تھے۔

سرکاری اور شخصی سفر
-------------------

ایران، ہندوستان، پاکستان اور سعودی عرب کے سرکاری اور شخصی سفروں کے ساتھ افغانستان کے بہت سے صوبوں کا دورہ کیا اور فطرت کی خوبصورتی اور اس کی سرزمین کے لوگوں کی ثقافت کا زیادہ تر شعرمیں ذکر کیا ہے۔

ذکر حق
------

جوانی سے قرآن پاک کی تلاوت کا بہت شوقین تھا اور ہر ماہ ختم قرآن مجید کیا کرتے تھے۔ تلاوت کی فضیلت سے مستفید ہونے کے ساتھ ساتھ اپنے بچوں اور نواسوں کو اس کی تعلیم و تفسیر کرتے تھے۔

 دیوان اشعار الحاج حبیب اللہ بلبل

دیوان بلبل
----------

 مدح پیر ہرات خواجہ عبد اللہ انصاری۔
دیوان بلبل میں غزلیات، رباعیات، مخمسات، مناجات اور مثنوی شامل ہیں۔ کهانی کی شکل میں چھپنے والی مثنویات ذیل میں درج ہیں۔

1. پاکبازان
2. بدخشان
3. چهل دزد
4. دخت شاه در کلبه گدا
5. عظیم محبت
6. مدرسه عشق
7. نمک دوستی
8. صیاد در دام عشق

حوالہ جات
---------

* دیوان بلبل، نجیب اللہ ہنرور اور فہیم ہنرور، پہلا ایڈیشن

بیرونی لنک
----------

* شعرستان ویب گاہ میں حبیب اللہ بلبل کی نظموں کا خصوصی صفحہ۔
* فیس بک پر حبیب اللہ بلبل کی نظموں کا خصوصی صفحہ
* انسٹاگرام پر حبیب اللہ بلبل کی نظموں کا خصوصی صفحہ"
***مگادھیرا*** (اردو: عظیم جنگجو
) 2009ء میں جاری ہونے والی ایک بھارتی تیلگو زبان کی رومانوی-ہنگامہ خیز فلم ہے۔ اس فلم کے مصنف *کے وی وجیندرا پرساد* ہیں۔ یہ فلم ایس ایس راجامولی کی طرف سے ہدایت کی گئی۔ تناسخ کی کہانی پر مبنی، یہ فلم اللو ارویند کی طرف سے گیتا آرٹس کے بینر تلے پروڈیوس کی گئی۔ اس فلم کے مرکزی ستارے رام چرن اور کاجل اگروال ہیں، جبکہ دیو گل اور سری ہری معاون کرداروں میں ہیں۔ فلم کی کہانی 4 کرداروں کے گرد گھومتی ہے۔ پہلا کردار ایک جنگجو لڑکا جو اپنی ریاست کی شہزادی (دوسرا کردار) کی حفاظت کی ذمہ داری اپنے ذمہ لیتا ہے اور وہ شہزادی اس جنگجو سے پیار کرتی ہے اور ریاست کی فوج کا کمانڈر (تیسرا کردار) اس لڑکی کی محبت میں پاگل ہے۔ چوتھا کردار ایک عظیم بادشاہ ہے جس کی نظر اس ریاست پر پڑ چکی ہے اور وہ اسے حاصل کرنا چاہتا ہے۔ یہ چاروں کردار مر جاتے ہیں اور اپنی خواہشات پوری کرنے کے لیے 400 سال بعد دوبارہ جنم لیتے ہیں۔ اس جنم میں عظیم جنگجو، شہزادی کا پیار حاصل کرنے کے لیے اس کمانڈر کو بادشاہ کی مدد سے مار دیتا ہے۔

₹350 ملین، کے بجٹ پر تیار ہونے والی اس فلم کی منصوبہ بندی 2 مارچ، 2008ء کو ہوئی، جبکہ شوٹنگ 19 مارچ، 2008ء کو شروع ہوئی۔ فلم کے سنیماگرافر *کے کے سینتھل کمار* ہیں جبکہ ایڈیٹر *کوٹاگری وینکٹیشورا راؤ* ہیں۔ پروڈکشن ڈیزائنگ *آر رویندر* کی طرف سے کی گئی۔ فلم کے ایکشن اسٹنٹس کی چیریوگرافی *پیٹر ہین* اور *رام-لکشمن* نے کی۔ وی ایف ایکس (VFX) *آر سی کملکنن* کی طرف سے ڈیزائن کیے گئے۔ فلم کا میوزک *ایم ایم کیرونی* اور *کلیانی ملک* نے کمپوز کیا۔

*مگادھیرا* 31 جولائی، 2009 کو پوری دنیا میں 1250 اسکرینوں پر جاری کی گئی۔ فلم نے پوری دنیا میں ₹1.5 بلین کی کمائی کی اور پانچ سال تک سب سے زیادہ پیسے کمانے والی تیلگو فلم رہی۔ یہ پہلی تیلگو فلم تھی جو ہوم میڈیا میں بلو رے میں جاری کی گئی۔ فلم نے *اچھی چیریوگرافی* اور *اچھے اسپیشل ایفکٹس* کے لیے قومی فلم اعزاز جیتا۔ اس کے ساتھ ساتھ فلم نے 6 *فلم فیئر اعزازات*، 9 *نندی اعزازات* اور 10 *سینے کا اعزازات* جیتے۔

اس فلم کے تمل زبان کے ڈب ورژن، عنوان *ماویرن* 100 اسکرینوں پر اور ملیالم زبان کے ڈب ورژن، عنوان *دھیرا:دا واریئر* 50 اسکرینوں پر 27 مئی، 2011ء کو جاری ہوا۔ یہ دونوں ورژن بھی کامیاب رہے۔ 2014ء میں یہ فلم مغربی بنگال کے سنیما میں *یودھا: دی واریئر* کے عنوان سے ری میک کی گئی۔ اس فلم کے مرکزی ستارے راج چکربورتی، دیو اور میمی چکرورتی ہیں۔

حوالہ جات
---------

1. ↑  "Magadheera grosses Rs 20 cr in first week"۔ Oneindia Entertainment۔ 7 August 2009۔ 09 نومبر 2014 میں اصل سے آرکائیو شدہ۔ اخذ شدہ بتاریخ 09 نومبر 2014
2. ↑

بیرونی روابط
------------

* مگادھیرا آئی ایم ڈی بی پر (انگریزی میں)
**اپلوڈ** (انگریزی: Upload)، جسے کچھ لوگ اردو میں کم معروف طور پر **اپلوڈ** بھی کہتے ہیں، ایک طریقہ ہے جس کے ذریعے مواد کو کسی دور دراز قائم نظام جیسے کہ کمپیوٹر سرور پر بھیجا جاتا ہے یا کسی گاہک کے پاس تاکہ دراز قائم نظام میں اس کی نقل محفوظ کی جا سکے۔

اپلوڈ کی معروف قسمیں
--------------------

O انٹرنیٹ کے عام صارفین اکثر ای میل کا سہارا لے کر کئی فائلوں کو ایٹیچ منٹ کے طور پر دوسروں کو بھیجتے ہیں۔ اس میں کئی بار نامہ حیات (بایو ڈیٹا)، تصاویر اور دیگر مواد بھیجتے ہیں۔   

O گوگل کی ویب سائٹ پر گوگل فوٹوز کی بھی ایک سہولت ہے جس میں کہ صارفین اپنی تصاویر اپلوڈ کر کے محفوظ کر سکتے ہیں۔  

O گوگل ہی پر گوگل ڈاکیومنٹس یا گوگل ڈرائیو کی ایک سہولت ہے، جس کے ذریعے صارفین کسی بھی قسم کی فائل اپلوڈ کر سکتے ہیں۔ یہ فائلوں کے ربط (لنکس) وہ دوسرے صارفین کے ساتھ شیئر بھی کر سکتے ہیں، نیز دوسروں کو صرف دیکھنے یا دیکھنے اور ان میں ترمیم کرنے کا بھی اختیار دے سکتے ہیں۔  

O ویکی میڈیا فاؤنڈیشن کا منصوبہ ویکی میڈیا کامنز صارفین کو معلوماتی اور مفید تصاویر اپلوڈ کرنے کا اختیار دیتا ہے۔  

O مختلف کمپنیاں اپنے یہاں ملازمت کے لیے درخواست گزاروں سے اپنے نامہ جات حیات، تصاویر، تعلیمی اسناد کی اسکان کردہ نقول اور دیگر مواد اپلوڈ کرنے کا اختیار دیتے ہیں۔  

O آج کل لوگ فیس بک پر تصویر اور ویڈیو اپلوڈ کرتے ہیں۔ وہ ان تصاویر کو یا تو عوامی بنا سکتے ہیں، جنہیں سب دیکھ سکتے ہیں یا انھیں نجی بنا سکتے ہیں، جن تک رسائی پر وہ گرفت کر سکتے ہیں۔ جیسے کہ صرف وہی مخصوص صارف، اس صارف کے فیس بک دوست، وغیرہ۔ فیس بک کا صارف کچھ مخصوص صارفین سے اپنی تصاویر کو پوشیدہ بھی رکھ سکتے ہیں۔  

O اسی طرح سے ضرورت رشتہ سے جڑی ویب سائٹ بھی تفصیلات اور معلوماتی مواد کے ادخال کی سہولت فرتی ہیں۔ رشتہ ازدواج کے آرزو مند یا ان کے رشتہ دار اس سے استفادہ کرتے ہیں۔  

O کئی اور ویب سائٹوں پر اپلوڈ کی سہولت موجود ہے۔ کچھ جگہوں پر اس کا استعمال فحش مواد کی تشہیر کے لیے ہو رہا ہے۔

مزید دیکھیے
-----------

* ڈاؤن لوڈ

حوالہ جات
---------

1. ↑  فحش ویڈیو اپلوڈ کرنے کی شکایتوں کی تفصیلات دیں
**گیون رون رابرٹسن** (پیدائش:28 مئی 1966ءسڈنی، نیو ساؤتھ ویلز) آسٹریلیا کے سابق کرکٹ کھلاڑی ہیں۔ وہ دائیں ہاتھ کا آف بریک بولر اور نچلے آرڈر کے بلے باز تھے۔

### کیریئر

رابرٹسن نے 1987ء میں نیو ساؤتھ ویلز بلیوز کے لیے اپنا آغاز کیا۔ دو سیزن کے بعد وہ مزید کھیلنے کے وقت کی تلاش میں تسمانیہ چلا گیا۔ وہ ٹائیگرز کے ساتھ 2 سیزن کے بعد نیو ساؤتھ ویلز واپس چلا گیا اور 1992-93ء شیفیلڈ شیلڈ جیتنے والی کامیاب ٹیم کا حصہ تھا۔وہ 2000ء میں ریٹائر ہوئے۔ رابرٹسن نے آسٹریلیا کے لیے اپنا ٹیسٹ ڈیبیو مارچ 1998ء میں بھارت کے خلاف چنئی میں کیا۔انھوں نے مجموعی طور پر 5 وکٹیں حاصل کیں۔ آسٹریلیا کی پہلی اننگز میں، 57 رنز بنا کر، انھوں نے ایان ہیلی کے ساتھ 9ویں وکٹ کے لیے 96 رنز کی شراکت داری کی تاکہ آسٹریلین کو پہلی اننگز کی برتری حاصل کرنے میں مدد فراہم کی جائے۔ تاہم، سچن ٹنڈولکر کی سنچری نے ہندوستانیوں کو دوسری اننگز میں میچ جیتنے کا مجموعہ پوسٹ کرنے میں مدد کی رابرٹسن فی الحال 2 ایس ایم پر ٹاکن اسپورٹ کی میزبانی کرتا ہے۔ وہ فاکس اسپورٹس پروگرام بل اینڈ بوز کے باقاعدہ پینل ممبر بھی ہیں۔

### ذاتی زندگی

رابرٹسن نیو ساؤتھ ویلز کے چار سابق ساتھیوں کے ساتھ بینڈ سکس اینڈ آؤٹ کا رکن ہے۔ وہ ڈھول بجاتا ہے اور حمایتی آوازیں فراہم کرتا ہے۔ مئی 2019ء میں اسے برین ٹیومر کی تشخیص ہوئی

مزید دیکھیے
-----------

* کرکٹ
* ٹیسٹ کرکٹ
* ایک روزہ بین الاقوامی
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا کے ون ڈے کرکٹرز کی فہرست

حوالہ جات
---------

1. ↑
2. ↑
پیغمبر اسلام محمد صلی اللہ علیہ و آلہ وسلم کا ایک معجزہ **شق قمر** ہے۔ اس معجزہ کا ذکر قرآن میں بھی آیا ہے۔

 اقْتَرَبَتِ السَّاعَةُ وَانْشَقَّ الْقَمَرُ  وَإِنْ يَرَوْا آَيَةً يُعْرِضُوا وَيَقُولُوا سِحْرٌ مُسْتَمِرٌّ   

ترجمہ:

> قیامت قریب آگئی اور چاند پھٹ گیا۔ اور اگر وہ کوئی معجزہ دیکھ لیں تو اس سے منہ موڑ لیں اور کہیں یہ تو ہمیشہ سے چلا آتا جادو ہے۔
> 
> — 
> 

قرآن نے اس شق قمر کو بطور معجزہ ذکر کیا ہے۔ کیونکہ محمد صلی اللہ علیہ و آلہ وسلم کے عہد میں اس معجزہ کا ظہور ہوا۔ اسی وجہ سے قرآن نے اس کو ماضی کے صیغہ کے ساتھ بیان کیا۔ بعض لوگ اس معجزہ کا انکار کر کے اس ماضی کے صیغہ کو مستقبل کے مضمون میں قرار دیتے ہیں۔ علاوہ نص قرآنی کے احادیث متواترہ سے بھی یہ ثابت ہے کہ "انشقاق قمر" کا واقعہ عہد رسالت میں پیش آیا اور بہت سے جلیل القدر صحابہ جیسے عبد اللہ بن مسعود، جبیر بن مطعم، عبد اللہ بن عباس، انس بن مالک اور حذیفہ بن الیمان وغیرہم نے اس روایت کو بیان کیا ہے۔ موجودہ زمانے کے ماہرین فلکیات اس بات کو تسلیم کرتے ہیں کہ تمام اجرام فلکیہ کثیف ہیں اور ان میں خرق والتیام ممکن ہے۔ تمام شہاب ثاقب انہی اجرام علومیہ میں سے ہیں جن کا شکستہ ہونا اور پھر جڑ جانا ہر روز ان ماہرین کے مشاہدہ میں آتا ہے۔

رسول اللہؐ کے پاس مشرکوں کا ایک گروہ آیا جس میں ولید بن مغیرہ، ابوجہل، عاص بن وائل، عاص بن ہشام، اسود بن عبد المطلب اور نضر بن حارث بھی تھے، انھوں نے آنحضرتؐ سے کہا کہ اگر آپ واقعی سچے ہیں تو اپنی سچائی کے ثبوت میں چاند دو ٹکڑے کر کے دکھائیں، اس طرح کہ اس کا ایک ٹکڑا قبیس کی پہاڑی پر اور دوسرا ٹکڑا قعیقعان پر ہو۔ نبی اکرمؐ نے پوچھا کہ اگر ایسا ہو گیا تو کیا تم لوگ ایمان لے آؤ گے؟ کہنے لگے ہاں! وہ رات چودھویں تھی اور چاند آسمان پر پورے آب تاب کے ساتھ جگمگا رہا تھا۔ نبی اکرم صلی اللہ علیہ وسلم نے اللہ تعالیٰ سے دعا کی کہ یا اللہ! ان مشرکوں کا سوال پورا فرما دے۔ پھر آپؐ نے انگلی سے اشارہ کیا تو چاند اسی طرح دو ٹکڑے ہو گیا جس طرح کافروں نے کہا تھا۔ آنحضرتؐ نے فرمایا اے ابوسلمہ اور ارقم اس پر گواہ رہنا۔
شیعہ روایات کے مطابق معجزہ شق القمر 13 اور 14 ذی الحجہ کی درمیانی شب (جو پورے چاند کی رات تھی) نبی اکرم صل اللہ علیہ و آلہ وسلم نے صادر فرمایا تھا۔ جبکہ کچھ روایات میں 18 ذی الحجہ بھی ہے۔

آپولو 10 نے چاند کی قریب سے فوٹو لی جس میں چاند پر ایک بڑا نشان نظر آیا یہ تصویر 1969ء میں لی گئی پھر آپولو 11 کی مدد سے چاند کی سطح پر اتر کر اس نشان کا مشاہدہ کیا گیا ،یہ نشان 300 کلومیڑ تک لمبا ہے

حوالہ جات
---------

1. ↑  حکیم محمود احمد ظفر، پیغمبرِ اسلام ﷺ اور معجزات، صفحہ 69، نشریات، لاہور، مطبوعہ میٹرو پرنٹرز، لاہور
2. ↑
3. ↑  ریاحین الشریعہ، ج 2، ص 257
4. ↑  فیض العلام، ص 120
5. ↑  بحار الانوار، ج 17, ص 350 تا 353
Football clubسانچہ:SHORTDESC:Football club
کولن ایف سی، یہ 1948 میں *Kölner Ballspiel-Club 1901* اور *SpVgg Sülz 07* کلبوں کے انضمام کے طور پر تشکیل دیا گیا تھا۔ Köln 2 پر ریگریگیشن کے بعد 2018-19 میں ترقی کے بعد بنڈس لیگا میں مقابلہ کرتا ہے۔ بنڈس لیگا پچھلے سیزن میں ۔ یہ ٹیم تین بار کی قومی چیمپئن ہے، جس نے 1962 جرمن فٹ بال چیمپئن شپ کے ساتھ ساتھ دو بار بنڈس لیگا جیتا، پہلے 1963-64 کے اپنے افتتاحی سیزن میں اور پھر 1977-78 میں۔ ٹیم اپنے ہوم میچز RheinEnergieStadion میں کھیلتی ہے۔ کلب کا عرفی نام *Die Geißböcke* (The Billy Goats ) کلب کے شوبنکر سے مراد ہے، تجربہ کار ایف سی کھلاڑی اور بعد میں مینیجر Hennes Weisweiler کے نام پر *ہینس* نامی ایک نر بکرا۔ پہلی *ہینس کو* سرکس کے ایک کاروباری نے کولون کارنیوال کے مذاق کے طور پر عطیہ کیا تھا۔ 1 اگست 2019 تک موجودہ شوبنکر *ہینس* IX ہے جب ہینس VIII کو کلب نے بڑھاپے کی وجہ سے ریٹائر کیا تھا۔  کلب کا ایک اور عرفی نام، جو اس کے ابہام کی وجہ سے مقامی طور پر زیادہ عام ہے، *FC* (اکثر *Effzeh* کے طور پر لکھا جاتا ہے) ہے، جو فٹ بال کلبوں کا ایک عام جرمن مخفف ہے۔ کولون کے ارد گرد بولی جانے والی بولی کی خصوصیت، اس کا تلفظ "EF-tsay" ہے، مخفف کے معیاری جرمن تلفظ کے برعکس جہاں دوسرے حرف پر زور دیا جاتا ہے ([ʔɛf ˈtseː] )۔ کولن گھر میں سفید اور سرخ رنگ میں کھیلتے ہیں، دونوں رنگ اپنی پوری تاریخ میں قمیض کے اہم رنگ کے طور پر استعمال ہوتے رہے ہیں۔ کلب کی قریبی کلبوں Borussia Mönchengladbach, Fortuna Düsseldorf, اور Bayer Leverkusen کے ساتھ دیرینہ دشمنی ہے۔ جرمنی کے دیگر پیشہ ور فٹ بال کلبوں کی طرح، 1. FC Köln دوسرے کھیلوں جیسے ہینڈ بال ، ٹیبل ٹینس اور جمناسٹکس میں ٹیموں کے ساتھ ایک بڑے اسپورٹس کلب کا حصہ ہے۔ 1۔ FC Köln کے 100,000 سے زیادہ اراکین ہیں، جو اسے جرمنی کا چوتھا سب سے بڑا کلب بناتا ہے۔

حوالہ جات
---------

1. ↑  "Hennes-IX"۔ fc.de۔ 26 August 2019۔ 29 اگست 2019 میں اصل سے آرکائیو شدہ۔ اخذ شدہ بتاریخ 27 اگست 2019
2. ↑  "Mitglieder-Boom dank Europa FC knackt bald die 100.000!" [Member's boom thanks to Europa League FC will soon break the 100,000!] (بزبان جرمنی)۔ express.de۔ 16 June 2017۔ 17 جون 2017 میں اصل سے آرکائیو شدہ۔ اخذ شدہ بتاریخ 12 اگست 2017
3. ↑  "Record-Setting Members' Meeting"۔ fc.de۔ 26 September 2017۔ 14 جنوری 2020 میں اصل سے آرکائیو شدہ۔ اخذ شدہ بتاریخ 27 ستمبر 2017
**انٹر سروسز سلیکشن بورڈ** یا **بین الخدماتی مجلسِ انتخاب** (جسے بول چال میں **ISSB** کہا جاتا ہے) پاکستان کی مسلح افواج میں کمیشنڈ افسران کے انتخاب کے لیے ایک کمیٹی ہے: آرمی ، نیوی اور ایئر فورس ۔

طریقہ کار
---------

بورڈ کے ذریعے انتخاب امیدوار کی قابلیت، اہلیت اور شخصیت کو جانچنے کے لیے پانچ دن کی نفسیاتی جانچ کی بنیاد پر کیا جاتا ہے۔ ٹیسٹ چار مراکز میں سے کسی ایک میں منعقد کیے جاتے ہیں، یعنی کوہاٹ ، گوجرانوالہ ، کوئٹہ اور ملیر ۔ 

امیدواروں کو پانچ دن کے مکمل طریقہ کار سے گذرنا ہوتا ہے۔ ان کا تجربہ ماہر نفسیات، گروپ ٹیسٹنگ آفیسر (GTO) اور نائب صدر کرتے ہیں۔ 

انتخابی طریقہ کار کو پاس کرنے والے امیدوار اہل ہیں، بشرطیکہ وہ فوجی اکیڈمیوں میں افسری تربیت حاصل کرنے کے لیے فزیکل ٹیسٹ، میڈیکل ٹیسٹ اور جنرل نالج  پاس کریں، بنیادی طور پر کاکول میں پاکستان ملٹری اکیڈمی ، منوڑہ میں پاکستان نیول اکیڈمی ۔ رسالپور میں پاکستان ایئر فورس اکیڈمی  اور چکری میں SPD کا سینٹر آف ایکسی لینس فار نیوکلیئر سیکیورٹی۔

کوچنگ
-----

ٹیسٹ کے لیے کوچنگ کی سرکاری طور پر اجازت نہیں ہے لیکن اس کے باوجود اس مقصد کے لیے بہت سی اکیڈمیاں موجود ہیں، جنہیں اکثر ریٹائرڈ فوجی اور بورڈ افسران چلاتے ہیں۔

دیگر واقعات
-----------

پہلی سکھ نے 2005 میں بورڈ کے انتخاب کا طریقہ کار پاس کیا، 2006 میں پہلی ہندو اور پہلی خواتین بھی 2006 میں

یہ بھی پڑھیں
------------

* برطانوی فوج میں بھرتی
* ریاستہائے متحدہ کی فوج میں بھرتی
* ریاستہائے متحدہ کی فضائیہ میں بھرتی
* ریاستہائے متحدہ کی بحریہ میں بھرتی

حوالہ جات
---------

1. ↑  "Contact Details" [*مردہ ربط*]
2. ↑  "About"۔ Inter-Services Selection Board۔ اخذ شدہ بتاریخ 29 جون 2016 [*مردہ ربط*]
3. ↑  "General information"۔ Inter Services Selection Board۔ اخذ شدہ بتاریخ 03 مارچ 2010
4. ↑  "Type of Tests"۔ 22 جنوری 2022 میں اصل سے آرکائیو شدہ۔ اخذ شدہ بتاریخ 25 مارچ 2023  الوسيط `|url-status=` تم تجاهله (معاونت)
5. ↑  Kas Mazurek، Winzer, Margret A. (1994)۔ Comparative studies in special education۔ Gallaudet University Press۔ صفحہ: 149۔ ISBN 978-1-56368-027-4
6. ↑  Pervaiz Iqbal Cheema (2002)۔ The armed forces of Pakistan۔ Allen & Unwin۔ صفحہ: 106–107۔ ISBN 978-1-86508-119-9

بیرونی روابط
------------

* ISSB کی سرکاری ویب سائٹ
**ایف-22 ریپٹر** امریکہ کا نیا اور دنیا کا جدید ترین لڑاکا ہوائی جہاز ہے۔ اسے لاکہیڈ مارٹن نے بنایا ہے۔ یہ دنیا کا پہلا مخفہ ہوائیہ ہے یعنی یہ ریڈار پر نظر نہیں آتا۔ 

ریپٹر سب سے پہلے 9 ستمبر 1997 میں اڑا۔ اس کو دسمبر 2003 نیواڈا ایئر بیس کے حوالے کر دیا گیا جنھوں نے اسے چیک کیا۔

خصوصیات
-------

ایف-22 ریپٹر
ایف-22 ریپٹر کی رفتار ماک 2.5 ہے۔ اس کے اندر ایک پائلٹ کے بیٹھنے کی جگہ ہوتی ہے۔ 

### اسلحہ

ریپٹر دوسرے ہوئی جہازوں کے خلاف دو اقسام کے میزائل رکھتا ہے۔ ایک سائیڈونڈر میزائل (Sidewinder) اور دوسرا ایمریم میزائل (AMRAAM) ہے۔ اس کے علاوہ یہ زمینی نشانوں کے لیے جوائنٹ ڈائیرکٹ اٹیک منشن JDAM بھی استعمال کرتا ہے اور جلد ہی اس یہ امریکی ایئر فورس کا نیا بم ایس بی ڈی SBD بھی لے جانے صلاحیت رکھے گا۔ اس کے اندر ایک عدد مشین گن بھی نسب ہے۔ 

### جنگی آلات

ایف-22 ریپٹر کے لیے ایک نیا مشعاحد AN/ASG-77 AESA بنایا گیا جو مشعاحد مکشاف سے خفیہ رہتا ہے اس کے علاوہ یہ دشمن کے مشعاحد ہی کی طرف اپنی موجیں بیج کر اس ریڈار کو دھوکا دے سکتا ہے۔ اس کے اندر ریتھن کمپنی کے دوسی آئی پی یونٹ (CIP) بھی لگے ہوتے ہیں جو ہر سیکنڈ 10.2 بلین کمپیوٹر کے احکامات پر عمل کرتے ہوئے پائلٹ کے سامنے والی سکرین پر پیش کرتے ہیں۔

عام معلومات
-----------

### پیمائش

* عملہ : 1
* لمبائی : 18.56 میٹر / 62.1 فٹ
* پر کی لمبائی : 13.56 میٹر / 44.6 فٹ
* اونچائی : 5.08 میٹر / 16.8 فٹ
* وزن : 14366 کلوگرام

### کارکردگی

* رفتار : ماک 2.45
* حد : 3200 کلومیٹر
* ثقلی وزن : 9.5 g
* اڑان کی بلندی کی حد : 60000 فٹ / 18000 میٹر

### اسلحہ

* **مشین گن:**
* \* 1 × 20 ملی میٹر ایم61 ولکن (M61 Vulcan) جس میں 420 گولیاں ہوتی ہیں۔
* **جہازوں کے خلاف اسلحہ:**
* \* 6 × اے آئی ایم 120 ایمریم میزائل (AMRAAM)
* \* 2 × اے آئی ایم 9 سائیڈونڈر میزائل (Sidewinder)
* **زمینی نشانوں کے لیے اسلحہ:**
* \* 2 × اے آئی ایم 120 ایمریم میزائل (AMRAAM)
* \* 2 × اے آئی ایم 9 سائیڈونڈر میزائل (Sidewinder)
	+ \* 2 × جے ڈی اے ایم (JDAM)
	+ \* 2 × ڈبلیو سی ڈی ایم (WCDM)
	+ \* 8 × جی بی یو 39 (GBU-39)

بیرونی روابط
------------

* ایف-22 ریپٹر کی ویب سائٹ

|  |  |
| --- | --- |
|  | ویکی ذخائر پر **ایف-22 ریپٹر** سے متعلق سمعی و بصری مواد ملاحظہ کریں۔ |
**حاجی عرفان سولنکی** اتر پردیش بھارت سے تعلق رکھتے ہیں۔ وہ سماج وادی پارٹی کے رکن کی حیثیت سے وہ سیسماؤ کانپورسے اتر پردیش قانون ساز اسمبلی کے رکن ہیں۔

ناپسندیدہ واقعات
----------------

جون 2011 میں سولنکی نے 20 دیگر افراد کے ساتھ خاتون آئی اے ایس افسر ریتو مہیشوری کے دفتر میں زبردستی داخل ہو گئے۔  اس افسر کے ساتھ بدسلوکی کی شکایت درج ہونے کے بعد سولنکی کو گرفتار کر لیا گیا،  جس کے نتیجے میں کانپور میں ان کے حامیوں کی پولیس کے ساتھ جھڑپ بھی ہوئی۔ بعد میں انھوں نے معافی مانگ لی۔ 

مئی 2012 میں وہ ایک رنگین شیشوں والی کار میں سفر کر رہے تھے۔ رنگین شیشوں والی کار میں سفر کرنا سپریم کورٹ کی ہدایات کے مطابق غیر قانونی ہے۔ فرید آباد میں ٹریفک پولیس نے جب انھیں روکا تو ان کے ساتھیوں نے پولیس کو مارنے کی کوشش کی۔   اس وقت اس واقعے کو لے کر "یو پی کے وزیر اعلیٰ اکھلیش یادوکو بڑی خجالت محسوس ہوئی اور انھوں سماج وادی پارٹی کی حکومت میں اس طرح کے واقعات کا سد باب کرنے کا وعدہ کیا۔

حوالہ جات
---------

1. 1 2  "Page not found News"
2. ↑  "Irfan Solanki booked for allegedly misbehaving with IAS officer - Latest News & Updates at Daily News & Analysis"۔ 18 June 2011
3. ↑  "Business News, India Stock Market, Personal Finance, IPO, Financial News Headlines - The Financial Express"۔ www.financialexpress.com
4. ↑  "MLA, supporters clash with police - Latest News & Updates at Daily News & Analysis"۔ 11 May 2012
5. ↑  "Supporters of SP MLA clash with police in Faridabad when asked to remove tinted car film"
**جوشوا جیمز بوہنن** (پیدائش 9 اپریل 1997) ایک انگلش کرکٹ کھلاڑی ہے جو لنکاشائر کاؤنٹی کرکٹ کلب کے لیے کھیلتا ہے۔   بوہنن نے 25 مئی 2018ء کو 2018ء کے رائل لندن ون ڈے کپ میں لنکاشائر کے لیے اپنا لسٹ اے ڈیبیو کیا۔  اس نے 3 اگست 2018ء کو 2018ء کے ٹی ٹوئنٹی بلاسٹ میں لنکاشائر کے لیے اپنا ٹوئنٹی 20 ڈیبیو کیا۔  اس نے 17 اگست 2018ء کو 2018ء کاؤنٹی چیمپئن شپ میں لنکاشائر کے لیے اپنا فرسٹ کلاس ڈیبیو کیا، سرے کے خلاف کھیلتے ہوئے اس نے نمبر 8 پر بیٹنگ کرتے ہوئے نصف سنچری بنائی۔  2023ء کاؤنٹی چیمپئن شپ میں بوہنن 59.85 کی اوسط سے 1257 رنز کے ساتھ ڈویژن 1 کے سب سے زیادہ رنز بنانے والے کھلاڑی تھے۔ سیزن کے بعد اس نے لنکاشائر کے ساتھ 2026ء تک ایک نیا معاہدہ کیا۔



1. ↑  "Josh Bohannon"۔ ESPN Cricinfo۔ اخذ شدہ بتاریخ 25 مئی 2018
2. ↑  "Josh Bohannon primed for England chance after Caribbean false dawn"۔ ESPN Cricinfo۔ اخذ شدہ بتاریخ 18 اپریل 2022
3. ↑  "North Group, Royal London One-Day Cup at Blackpool, May 25 2018"۔ ESPN Cricinfo۔ اخذ شدہ بتاریخ 25 مئی 2018
4. ↑  "North Group (N), Vitality Blast at Manchester, Aug 3 2018"۔ ESPN Cricinfo۔ اخذ شدہ بتاریخ 03 اگست 2018
5. ↑  "(D/N)Specsavers County Championship Division One at London, Aug 19-22 2018"۔ ESPN Cricinfo۔ اخذ شدہ بتاریخ 19 اگست 2018